Ekki þurfti frúin mörg köst þar til hún tók þokkalega bleikju á Higa’s SOS en annars var bara nart á ferðinni til að byrja með en með kvöldinu varð allt beinlínis vitlaust í stillunni . Vakað um allt vatn svo langt sem eygði og tittir á í öðru hverju kasti , í það minnsta hjá mér , en frúin bætti fjórum alveg þokkalegum bleikjum við svona inn á milli . Kvöldið var sko ekki mitt , eitt þeirra þar sem ekkert gengur upp ; köstin léleg , ekkert rennsli í línunni ( þarf að þrífa hana ) , vindhnútar á vindhnúta ofan o.s.frv . Er fiskurinn bara alveg vitlaus í þetta ? Nokkuð ljóst að nú verður sest við væsinn ( fyrst ekki viðraði nógu vel fyrir fyrirhugaða Framvatnaferð ) og bleikjunni í Breiðavatni boðið upp á þessa krás næstu helgi . Byrja yfirleitt með hana í 12 og á þá hinar stærðirnar til vara . Hef verið óhræddur að nota hana #10 í gruggugu vatni eða ölduróti , minnka hana frekar í björtu veðri . Það skemmtilega við hana er að bæði urriðinn og bleikjan eru alveg til í tuskið með henni . Nei heyrðu mig nú !